Slovenska kronika, 4.2.2014


Naslov: Mladi genijalci so pokazali dobro znanje o energetiki
Napoved za voditelja:

V podjetju GEN energija so že lani v okviru projekta »Mladi v svetu energije« pripravili tekmovanje, ki so ga naslovili »Mladi genijalci!«. Gre za kviz o energetiki, ki so ga letos pripravili skupaj z Nuklearno elektrarno Krško in v partnerstvu s Šolskim centrom Krško-Sevnica. Lani so se na tem tekmovanju pomerili posavski osnovnošolci, letos pa so povabili dijake 3. in 4. letnikov slovenskih srednješolskih programov elektrotehnik ter tehničnih gimnazij. Od 24. šol se je zaključnega tekmovanja udeležilo kar 16 ekip.
 

T- Iz Krškega GORAN ROVAN /

X- Snemalec in montažer Tomi Naglič /

S kvizom so želeli dijake spodbuditi k razmišljanju o energiji, trajnostnih in obnovljivih virih energije, osnovnih pojmih v energetiki in vrsto drugih tem povezanih s to gospodarsko panogo.

T- KATARINA PRIBOŽIČ /
X- iz Krškega /
»Zanimivo za vse, ki si želijo pokazat al pa želijo pač tud sami se kej naučit več o tem in  je tud zelo dobra priložnost, da se velik naučiš, tud drugim pokažeš in je res prihodnost v energetiki nasploh tehnologiji, ne.«
Kljub temu, da je bila Katarina edino dekle med tekmovalci, pa sama svojo življenjsko pot ne bo nadaljevala na področju tehničnih ved. Zato pa bodo to storili verjetno njeni vrstniki.
T- ROK ŠIKONJA /
X- iz Novega mesta /

»Zelo me zanima elektrotehnika, torej to je področje energetike, ne. Najverjetneje bom šou na Fakulteto za elektrotehniko v Ljubljani.«
V Gen energiji se tudi sicer trudijo, da bi energetske teme približali mladim. Pa ne samo zato, da bi jih navdušili za te poklice, ampak da bi jih spodbudili k razmišljanju o energiji nasploh. In zakaj so se odločili za kviz?
T- TANJA JARKOVIČ /
X- vodja službe za PR v GEN energiji /

»Z željo, z namenom spodbudit mlade za energetske in tehnične teme. Mladi danes, ki so se nam pridružili iz kar 16. slovenskih srednjih šol z elektrotehničnim programom so prikazal ogromno znanja. In ponosni smo, da je bil odziv, takšen kakršen je.«
